CELEX: 62016CN0685
Language: mt
Date: 2016-12-27 00:00:00
Title: Kawża C-685/16: Talba għal deċiżjoni preliminari mressqa mill-Finanzgericht Münster (il-Ġermanja) fis-27 ta’ Diċembru 2016 – EV vs Finanzamt Lippstadt

8.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/18
            
         Talba għal deċiżjoni preliminari mressqa mill-Finanzgericht Münster (il-Ġermanja) fis-27 ta’ Diċembru 2016 – EV vs Finanzamt Lippstadt
   (Kawża C-685/16)
   (2017/C 144/23)
   Lingwa tal-kawża: il-Ġermaniż
   
      Qorti tar-rinviju
   
   Finanzgericht Münster
   
      Partijiet fil-kawża prinċipali
   
   
      Rikorrenti: EV
   
      Konvenut: Finanzamt Lippstadt
   
      Domanda preliminari
   
   Id-dispożizzjonijiet relatati mal-moviment liberu tal-kapital u tal-pagamenti, li jinsabu fl-Artikoli 63 et seq tat-Trattat dwar il-Funzjonament tal-Unjoni Ewropea, għandhom jiġu interpretati bħala li jipprekludu r-regola tal-punt 7 tal-Artikolu 9 tal-Gewerbesteuergesetz 2002 (liġi dwar it-taxxa fuq il-profitti tal-impriżi) kif emendata bil-liġi fiskali għas-sena 2008 tal-20 ta’ Diċembru 2007 (BGBl. I 2007, 3150) sa fejn din għandha bħala effett li torbot it-tnaqqis, imwettaq fil-kuntest tat-taxxa fuq il-profitti tal-impriżi fir-rigward ta’ profitt u ta’ reintegrazzjonijiet, tal-profitti li jirriżultaw minn ishma miżmuma f’kumpannija b’kapital azzjonarju li għandha t-tmexxija u s-sede tagħha barra mir-Repubblika Federali tal-Ġermanja, ma’ kundizzjonijiet iktar iebsin milli għat-tnaqqis fuq il-profitti u fuq ir-reintegrazzjonijiet tal-profitti li jirriżultaw minn ishma miżmuma f’kumpannija b’kapital azzjonarju rregolata mid-dritt nazzjonali, mhux eżentata mit-taxxa, jew fuq il-parti tal-profitti tal-impriża rregolata mid-dritt nazzjonali li tkun relatata ma’ stabbiliment permanenti li jinsab barra mit-territorju nazzjonali?